Държавен вестник, бр. 64, 2011 г., стр. 17

БРОЙ  64	
Д Ъ Р Ж А В Е Н  В Е С Т Н И К 	
СТР.  17  
след съгласуване с концедента цялостният 
работен проект става неразделна част от 
концесионния договор;
5.2.2.2. проект за рекултивация на конце­
сионната площ по т. 2, съгласуван с компе­
тентните органи; срокът за представяне е 8 
месеца от влизането в сила на концесионния 
договор; след съгласуването му проектът за 
рекултивация става неразделна част от кон­
цесионния договор;
5.2.2.3. годишен работен проект за добив 
и първична преработка за всяка година от 
срока на концесията; срокът за представяне 
е 31 януари на съответната година; за първа­
та година от срока на концесията срокът за 
представяне е 8 месеца от влизането в сила 
на концесионния договор; след съгласуване с 
концедента годишният работен проект става 
неразделна част от концесионния договор;
5.2.2.4. план за управление на минните 
отпадъци; срокът за предоставяне е 8 ме­
сеца от влизането в сила на концесионния 
договор; след утвърждаване от министъра на 
икономиката, енергетиката и туризма планът 
за управление на минните отпадъци става 
неразделна част от концесионния договор;
5.2.3. да разработва находището добросъ­
вестно, като не допуска неправилна изборна 
експлоатация, която може да доведе до загуби 
на подземни богатства или до икономическа 
неизгодност за бъдещо разработване на на­
ходището;
5.2.4. да изземва подземните богатства от 
земните недра при минимални загуби, като 
се спазват нормативните актове за правилно 
и безопасно разработване на находища на 
подземни богатства;
5.2.5. да допуска по всяко време до кон­
цесионната площ по т. 2 контролни органи и 
оторизирани представители на концедента и 
да им предоставя документи и информация, 
имащи отношение към изпълнението на за­
дълженията по концесионния договор;
5.2.6. да води и да предоставя на министъра 
на икономиката, енергетиката и туризма или 
на посочен от него компетентен държавен 
орган подробна геоложка, техническа и друга 
документация и информация, изготвена във 
връзка с експлоатацията на находището;
5.2.7. да не предоставя на трети лица без 
разрешение на министъра на икономиката, 
енергетиката и туризма геоложка, техниче­
ска или друга документация и информация, 
която притежава във връзка и по повод на 
концесията;
5.2.8. да спазва изискванията на Закона за 
културното наследство и да осигури периоди­
чен мониторинг на територията на добивните 
работи от археолог на Регионалния истори­
чески музей – Хасково;
5.2.9. да предприема за своя сметка и на 
своя отговорност всички възможни правни и 
фактически действия за постигане на спора­
зумение с титулярите на вещни права върху 
земята, както и за промяна на предназначе­
нието на земята и одобряване на съответния 
подробен устройствен план за поземлените 
имоти, попадащи в концесионната площ;
5.2.10. да стабилизира на терена граничните 
точки по контура на концесионната площ.
5.3. Основни права на концедента:
5.3.1. да получава дължимото от концесио­
нера концесионно плащане при условията и в 
срокове, определени в концесионния договор;
5.3.2. право на собственост върху всяка 
геоложка, техническа и друга информация и 
документация, изготвена във връзка с разра­
ботването на находището по т. 1;
5.3.3. да контролира изпълнението на 
задълженията на концесионера по концеси­
онния договор и условията на концесията, 
включително чрез право на достъп до конце­
сионната площ по т. 2 и чрез получаване от 
концесионера на документи и информация, 
както и чрез извършване на контролни марк­
шайдерски измервания;
5.3.4. да прекрати едностранно концесион­
ния договор при неизпълнение от страна на 
концесионера на основните задължения или 
условията по концесията.
5.4. Основни задължения на концедента:
5.4.1 да осъществява контрол за спазване 
на условията по концесията и за изпълнение 
на задълженията по концесионния договор;
5.4.2. да оказва съдействие на концесионера 
при осъществяване на концесията съгласно 
договорните условия, включително чрез сво­
евременно съгласуване на предоставените 
от концесионера цялостен работен проект и 
годишни работни проекти.
6. Определя следните условия за осъщест­
вяване на концесията:
6.1. При наличие на непреодолима сила 
концедентът има право да посочи, а концеси­
онерът е длъжен да приеме и да търпи трети 
лица да добиват и да се ползват от подзем­
ните богатства в границите на находището 
по т. 1. В случаите по предходното изречение 
концесионерът няма право на обезщетение. 
6.2. Добивът на подземните богатства по т.1 
започва при наличие на влязло в сила поло­
жително решение по оценка на въздействието 
върху околната среда (ОВОС) или решение да 
не се извършва ОВОС на инвестиционното 
предложение за добив на скалнооблицовъчни 
материали – двуслюдени гранитогнайси до 
гнайсошисти, ивичести амфиболити и тънко­
пластови мрамори, годни за добив на плочи 
цепени за облицовки и камък ломен и цепен 
за сгради и съоръжения, от находище „На­
редените камъни“, с. Камилски дол, община 
Ивайловград, област Хасково, при условията 
и по реда на Закона за опазване на околната 
среда и чл. 31, ал. 1 във връзка с ал. 4 от 
Закона за биологичното разнообразие.